વૃશ્ચિક : તા 25ના રોજ આપ કારણ વગર કોઈની સાથે કંકાસ થઇ શકે છે. તમારી વાણીમાં કટુતા અને અને ક્રોધ પર નિયંત્રણ રાખવું. અંગત વ્યક્તિઓ તરફથી વિશ્વાસઘાત થઇ શકે છે. કોઈપણ કામ બીજાના ભરોસે છોડવાથી મુશ્કેલી સર્જાશે અને તમારી પ્રતિષ્ઠા પણ બગડશે માટે તમારાથી થતું હોય એટલું જ કામનું ભારણ લેવું. તા 25થી શુક્ર આપની રાશિથી છઠ્ઠા સ્થાનમાં ભ્રમણ કરશે જેથી શત્રુઓ દ્વારા હેરાનગતિ થઇ શકે છે. આરોગ્યના પ્રશ્નો ઉભા થશે. ત્વચાની સમસ્યા, ગુપ્તભાગોની બીમારી, એલર્જીની શક્યતા વધશે. ગરમીજન્ય રોગોના કારણે માંદગી પાછળ ખર્ચ થશે. દાંપત્યજીવનમાં ખટરાગ થઇ શકે છે. જોકે, નોકરી માટે શુભ રહેશે. તમારી કલ્પનાશક્તિના કારણે કામમાં નવતર પ્રયોગો દ્વારા તમે ઉપરીઓને પ્રભાવિત કરશો. તા 26 અને 27 દરમિયાન માનસિક સંતોષ રહેશે. સામાજિક કાર્યોમાં સક્રીયતા વધશે અને જરૂર જણાય ત્યાં નેતૃત્ત્વ પણ સંભાળશો. તા 28 અને 29 દરમિયાન ધનપ્રાપ્તિ માટે કરેલ મહેનતમાં આપની અપેક્ષા કરતા વધુ સારું પરિણામ મળશે. સમાજમાં આપની ખ્યાતિ વધશે. દિવસ હસી-મજાકમાં પસાર થશે. તા 30 અને 31 દરમિયાન જુના રોગમાંથી મુક્તિ મળશે. જુના મિત્રો સાથે સમય પસાર કરશો . આર્થિક ક્ષેત્રમાં કોઈ મજબુત નિર્ણય લેશો જે નફામાં વધારો આપશે.